USA esindajatekoda ei suutnud ka kolmapäeval endale spiikrit valida
#000003
USA Kongressi alamkoda pole siiani suutnud endale spiikrit valida. Viimati juhtus selline olukord 1923. aastal. Kolmapäeval toimus spiikri valimiseks kuues valimisvoor, mis luhtus samuti nagu viis eelnevat vooru. Spiikriks kandideeriv vabariiklane Kevin McCarthy on enda vastastele vabariiklaste seas lubanud ulatuslikke järeleandmisi tagamaks nende toetus tema kandidatuurile, kuid CNN-i allikate kinnitusel ei pruugi isegi see olla piisav.
#000005
Kolmapäeval toimus kuues voor USA Kongressi alamkoja ehk esindajatekoja spiikri valimiseks. Ka see hääletus luhtus. Kuigi vabariiklased saavutasid Kongressi alamkojas 2022. aasta sügisel vahevalimistega enamuse, on erakonna sisemised vastuolud tinginud selle, et vabariiklane Kevin McCarthy pole spiikriks valitud.
#000006
CNN-i teatel oli kolmapäeval märke läbirääkimistest, et tagada spiikri valimiseks vajalikud hääled. CNN-i teatel on McCarthy lubanud teda seni mitte toetanud vabariiklastele mitmeid järeleandmisi, et saada nende toetus. Ühe järeleandmisena pakkus McCarthy välja, et ametis oleva spiikri ametist tagandamise hääletuse saaks edaspidi esile kutsuda ka üksainus esindajatekoja liige.
#000007
McCarthy pakkus esialgu välja, et spiikri tagandamise lävendi võib alandada viie Kongressi alamkoja liikme peale. Praegu on spiikri tagandamise hääletuse algatamiseks vabariiklaste sisereeglite kohaselt tarvilik, et seda toetaks vähemalt pooled esindajatekoja vabariiklased. Mitmed vabariiklased on selle ettepaneku pärast murelikud, kuna see annaks väikesele grupile inimestele suure võimu ning nõrgendaks esindajatekoja spiikri positsiooni.
#000008
Teise järeleandmisena lubas McCarthy, et Donald Trumpile lojaalsed vabariiklased (Freedom Caucus fraktsioon Kongressi alamkojas) saavad koha olulises komisjonis (House Rules Committee), mis määrab, millal ja kas üldse seaduseelnõud jõuavad Kongressi alamkoja ette. Samuti pakkus McCarthy välja, et Kongressi liikmetele võiks kehtida ametiaja piirang. Lisaks kinnitas Kevin McCarthy, et on valmis esitama uue USA piirijulgeoleku plaani.
#000009
Allikate sõnul ei saa McCarthy isegi nende ettepanekute ja järeleandmiste korral vajalikke 218 häält kokku, et esindajatekoja spiikriks saada. CNN-i sõnul võib McCarthy küll ühed teda mitte seni toetanud vabariiklased ära veenda, kuid samal ajal on teistel vabariiklastel tekkinud uued mured, millega McCarthy pole arvestanud.
#000010
Texase osariigi esindaja, vabariiklane Chip Roy arvas, et McCarthy võib saada juurde 10 häält, kui ettepanekud koos läbirääkimistega osutuvad edukaks. Vabariiklastel on kokku uues Kongressis 222 kohta ehk ta võib kaotada neli häält ja ikkagi saada 218 häälega spiikriks.
#000011
Viimane kord kulus spiikri valimiseks mitu valimisvooru 1923. aastal.
#000012
CNN juhib tähelepanu asjaolule, et kuigi Trumpi peetakse siiani vabariiklaste seas mõjukaks, siis ei taganud tema viimane toetusavaldus McCarthyle, et piisavalt suur hulk vabariiklasi teda toetaks.
#000013
Vabariiklane Matt Gaetz, kes on üks seni McCarthy vastu hääletanud vabariiklastest, nimetas Trumpi viimast toetusavaldust McCarthyle kurvaks ning kinnitas, et Trumpi teade ei muuda tema vaadet ei McCarthy ega Trumpi ega tema hääletamiskavatsuse suhtes.
#000014
USA esindajatekojas jäi teisipäeval spiiker valimata
#000015
Eesti tennisemeeskond langes Davise karikasarjas astme võrra madalamale
#000018
Tartu pikk võiduseeria katkes, Võru teenis vajalikku punktilisa
#000019
Luurejuht Budanov saab Ukraina uueks kaitseministriks
#000020
Reznikov: Venemaa suurpealetung võib alata juba veebruaris
#000021
Flora alistas viimase minuti väravast Austria viienda meeskonna
#000023
Tarmu Tammerk: valimiste kajastamisest ERR-is
#000024
USA tulistas oma õhuruumis hulkuva Hiina õhupalli alla
#000028
Asenduskodust poja leidnud Anzelika: ta küsis alguses iga päev, millal turvakodusse tagasi peab minema
#000032
ETV2 teemaõhtu on pühendanud Marko Matverele
#000039
Suusaõpetaja: koroona muutis inimeste sportimistavasid
#000041
Keskpolügoonil käisid kümme aastat tagasi samasugused vaidlused nagu praegu Nursipalus
#000043
USA tulistas alla oma õhuruumis hulkuva Hiina õhupalli
#000044
Mehis Heinsaart üllatas Tammsaare preemia võit
#000049